
   REPUBLIKA HRVATSKA

 MEĐIMURSKA ŽUPANIJA          

    OPĆINA  DEKANOVEC 

    OPĆINSKO VIJEĆE
Na temelju članka 108-110. Zakona o proračunu ( NN 87/08, 136/12, 15/15 )  i članka 31. Statuta Općine Dekanovec ( Službeni glasnik Međimurske županije broj 6/2013 ), Općinsko Vijeće Općine Dekanovec na 13. sjednici održanoj dana 15.09.2015. godine, donijelo je

O D L U K U

 o prihvaćanju polugodišnjeg izvještaja o izvršenju proračuna za 2015. godinu

Članak 1.

Prihvaća se  polugodišnji izvještaj o izvršenju proračuna Općine Dekanovec za 2015. godinu klasa: 021-05/15-01/25,   ur.broj 2109/20-15-01 od 15.09.2015. godine

Članak 2.


Ova odluka stupa na snagu osam dana od dana objave u «Službenom glasniku Međimurske županije».

OPĆINSKO VIJEĆE OPĆINE DEKANOVEC

Klasa: 021-05/15-01/25

Ur.br: 2109/20-15-01

Dekanovec, 15.09.2015. godine

                                                     Potpredsjednica  Općinskog vijeća 

                                                    Općine Dekanovec




                 Mišela Božić

   REPUBLIKA HRVATSKA

 MEĐIMURSKA ŽUPANIJA          

    OPĆINA  DEKANOVEC 

    OPĆINSKO VIJEĆE
Na temelju članka 31. Statuta Općine Dekanovec («Službeni glasnik Međimurske županije» br. 6/2013.), Općinsko vijeće Općine Dekanovec  na 13. sjednici održanoj 15. rujna 2015. godine, donijelo je 

O D L U K U

o raspisivanju natječaja za 

dodjelu studentskih stipendija za 

studente s područja Općine Dekanovec

Članak 1.

Vijeće Općine Dekanovec donosi Odluku o raspisivanju natječaja za dodjelu 5 (pet) studentske stipendije za studente s područja Općine Dekanovec za polaznike prve (1) godine za akademsku godinu 2015./16. godinu, a sukladno Odluci o stipendiranju studenata.

Članak 2.

Visina studentskih stipendija iznosi:

· 500,00 kn mjesečno za studij na području Zagreba, Varaždina i drugih     

      udaljenih gradova

-     300,00 kn mjesečno za studij na području Čakovca

Članak 3.



Ovlašćuje se načelnik Ivan Hajdarović na poduzimanje svih radnji po članku 1. ove Odluke.

Članak 4.



Ova Odluka stupa na snagu danom donošenja, a objavit će se na Oglasnoj ploči Općine Dekanovec.

OPĆINSKO VIJEĆE OPĆINE DEKANOVEC

Klasa: 021-05/15-01/26

Urbroj: 2109/20-15-01

Dekanovec, 15.09.2015.

                                                     Potpredsjednica  Općinskog vijeća 

                                                    Općine Dekanovec




                 Mišela Božić


   REPUBLIKA HRVATSKA

 MEĐIMURSKA ŽUPANIJA          

    OPĆINA  DEKANOVEC 

      OPĆINSKO VIJEĆE

Na temelju članka 31. Statuta Općine Dekanovec («Službeni glasnik Međimurske županije» br. 6/2013.), Općinsko vijeće Općine Dekanovec  na 13. sjednici održanoj 15.09.2015. godine, donijelo je 

Z A K L J U Č A K

o provođenju sistemske deratizacije 

na području Općine Dekanovec

Članak 1.

Vijeće Općine Dekanovec donosi Zaključak o provođenju sistemske deratizacije na području Općine Dekanovec.

Sistemskom deratizacijom obuhvaćena su sva domaćinstva i nekretnine u vlasništvu Općine Dekanovec.

Članak 2.

Jedinstveni upravni odjel Općine Dekanovec zadužuje se za realizaciju Zaključka u konačnosti.

Članak 3.



Ovaj Zaključak stupa na snagu danom donošenja, a objavit će se na oglasnoj ploči Općine Dekanovec.

        OPĆINSKO VIJEĆE OPĆINE DEKANOVEC

Klasa: 021-05/15-01/28

Urbroj: 2109/20-15-01

Dekanovec, 15.09.2015.



                                  Potpredsjednica  Općinskog vijeća 

                                                    Općine Dekanovec




               Mišela Božić


   REPUBLIKA HRVATSKA

 MEĐIMURSKA ŽUPANIJA          

    OPĆINA  DEKANOVEC 

      OPĆINSKO VIJEĆE

Na temelju članka 31. Statuta Općine Dekanovec («Službeni glasnik Međimurske županije» br. 6/2013.), Općinsko vijeće Općine Dekanovec  na 13. sjednici održanoj 15. rujna 2015. godine, donijelo je 

Z A K L J U Č A K

za održavanje prometnica 

u zimskom periodu 2015./16. godine

Članak 1.

Vijeće Općine Dekanovec donosi Zaključak za održavanje prometnica u zimskom periodu 2015./16. godinu na području Općine Dekanovec.

Članak 2.

Ovlašćuje se Jedinstveni upravni odjel Općine Dekanovec za provedbu zaključka u konačnosti.

Članak 3.



Ovaj Zaključak stupa na snagu danom donošenja, a objavit će se na oglasnoj ploči Općine Dekanovec.

OPĆINSKO VIJEĆE OPĆINE DEKANOVEC

Klasa: 021-05/15-01/29

Urbroj: 2109/20-15-01

Dekanovec, 15.09.2015.



                            Potpredsjednica  Općinskog vijeća 

                                                    Općine Dekanovec




                Mišela Božić


   REPUBLIKA HRVATSKA

 MEĐIMURSKA ŽUPANIJA          

    OPĆINA  DEKANOVEC 

      OPĆINSKO VIJEĆE


Temeljem članka 56. Zakona o koncesijama (NN 143/12) te članka 31. Statuta Općine Dekanovec (Službeni glasnik Međimurske županije broj 6/13), Općinsko vijeće Općine Dekanovec na 13. sjednici održanoj 15.09.2015. godine, donijelo je

PLAN

davanja koncesija u 2016. godini

	1.
	Planirani broj koncesija
	2

	2.
	Predviđene vrste i predmete koncesija
	1. Koncesija za obavljanje komunalne djelatnosti crpljenja, odvoza i zbrinjavanja fekalija iz septičkih i sabirnih jama na području Općine Dekanovec.

2. Koncesija za odvoz komunalnog otpada

	3.
	Rok na koje se koncesija planira dati
	1. 5 godina

2. 5 godina

	4.
	Pravna osnova za davanje koncesije
	Zakon o komunalnom gospodarstvu

	5.
	Procijenjena godišnja naknada za pojedinu koncesiju
	1. 7.000,00 kn

2. 8.000,00 kn



	6.
	Popis ugovora o koncesiji koji istječu u godini na koju se plan odnosi s napomenom za koje se koncesije planira novi postupak davanja koncesije te obrazloženjem razloga za eventualno neplaniranje davanja nove koncesije
	1. Koncesija za odvoz komunalnog otpada




Članak 2.


Ovaj Plan stupa na snagu osam dana od dana objave u Službenom glasniku Međimurske županije.

OPĆINSKO VIJEĆE OPĆINE DEKANOVEC

Klasa: 021-05/15-01/30

Urbroj: 2109/20-15-01

Dekanovec, 15.09.2015.

                                                     Potpredsjednica  Općinskog vijeća 

                                                    Općine Dekanovec




                   Mišela Božić


   REPUBLIKA HRVATSKA

 MEĐIMURSKA ŽUPANIJA          

    OPĆINA  DEKANOVEC 

      OPĆINSKO VIJEĆE


Temeljem članka 56. Zakona o koncesijama (NN 143/12) te članka 31. Statuta Općine Dekanovec (Službeni glasnik Međimurske županije broj 6/13), Općinsko vijeće Općine Dekanovec na 13. sjednici održanoj 15.09.2015. godine, donijelo je

TROGODIŠNJI (SREDNJOROČNI) PLAN

DAVANJA KONCESIJA ZA RAZDOBLJE 2016.-2018.

Članak 1.


U razdoblju od 01.01.2016.- do 31.12.2018. godini planira se davanje slijedećih koncesija:

	Godina
	2016.
	2017.
	2018.

	Broj koncesija  
	2
	U 2017. godini ne planira se davanje koncesija.
	U 2018. godini ne planira se davanje koncesija.

	Vrsta koncesije: 
	1. Koncesija za obavljanje komunalne djelatnosti crpljenja, odvoza i zbrinjavanja fekalija iz septičkih i sabirnih jama na području Općine Dekanovec.

2. Koncesija za odvoz komunalnog otpada
	
	

	Rok na koji se daje koncesija: 
	1. 5 godina

2. 5 godina
	
	

	Pravna osnova za davanje koncesija: 
	Zakon o komunalnom gospodarstvu
	
	

	Procijenjena početna godišnja naknada za koncesiju:
	1. 7.000,00 kn

2. 8.000,00 kn
	
	


Članak 2.


Ovlašćuje se Općinski načelnik na provedbu ovog Plana.

Članak 3.


Ova odluka stupa na snagu osam dana od dana objave u Službenom glasniku Međimurske županije.

OPĆINSKO VIJEĆE OPĆINE DEKANOVEC

Klasa: 021-05/15-01/31

Urbroj: 2109/20-15-01

Dekanovec, 15.09.2015.



                                                     Potpredsjednica  Općinskog vijeća 

                                                                   Općine Dekanovec




                                  Mišela Božić


   REPUBLIKA HRVATSKA

 MEĐIMURSKA ŽUPANIJA          

    OPĆINA  DEKANOVEC 

    OPĆINSKO VIJEĆE
           Na temelju članka 31. Statuta Općine Dekanovec ("Službeni glasnik Međimurske županije" br.6/13), Općinsko vijeće Općine Dekanovec na 13. sjednici, održanoj dana 15.09.2015. godine, donijelo je

O D L U K U

I.


Usvaja se Izvješće o radu načelnika Općine Dekanovec za razdoblje od 01.01.-30.06.2015. godine.

  II.


Ova Odluka stupa na snagu osmog dana od dana objave u Službenom glasniku Međimurske županije.

OPĆINSKO VIJEĆE OPĆINE DEKANOVEC

Klasa: 021-05/15-01/37

Urbroj: 2109/20-15-01

Dekanovec, 15.09.2015. 

                                                     Potpredsjednica  Općinskog vijeća 

                                                    Općine Dekanovec




                 Mišela Božić


   REPUBLIKA HRVATSKA

 MEĐIMURSKA ŽUPANIJA          

    OPĆINA  DEKANOVEC 

    OPĆINSKO VIJEĆE

Na temelju članka 13. st. 6. Zakona o zaštiti od požara („Narodne novine“ broj 92/10) te članka 31. Statuta Općine Dekanovec („Službeni glasnik Međimurske županije“ broj 6/13), Općinsko vijeće Općine Dekanovec, na 13. sjednici održanoj 15.09.2015. godine, donijelo je

O D L U K U
o usklađenju Plana zaštite od požara za Općinu Dekanovec za 2015. godinu

Članak 1.


Donosi se Odluka o usklađenju Plana zaštite od požara za Općinu Dekanovec za 2015. godinu.

Članak 2.


Plan zaštite od požara i tehnološke eksplozije za područje Općine Dekanovec  usvojen je na 23. sjednici Općinskog vijeća Općine Dekanovec  od 03.01.2012. godine. („Službeni glasnik Međimurske županije“ broj  1/12).

Članak 3.


Usklađuje se točka III. Sustav subordinacije i zapovijedanja u akcijama gašenja većih požara, stavak 3. :

	JVP ČAKOVEC

	Funkcija
	Ime i prezime
	Adresa
	Kontakt

	zapovjednik
	Mladen Kanižaj
	Prelog, M. Krleže 3
	099/ 6355233

	zamjenik
	Robert Meglić
	Knezovec, Knezovec 130
	099/3149599


	DVD
	PREDSJEDNIK 
	ZAPOVJEDNIK
	TAJNIK

	
	Ime, prezime
	Kontakt
	Ime, prezime
	Kontakt
	Ime, prezime
	Kontakt

	Dekanovec
	Tomica Kovačić
	098/623-015
	Ilija Đurkin
	091/519-7902
	Mihajel Mikac
	099/694-5874


Članak 4.

Ova Odluka stupa na snagu osmog dana od dana objave u „Službenom glasniku Međimurske županije“.  

OPĆINSKO VIJEĆE OPĆINE DEKANOVEC

Klasa: 021-05/15-01/33

Urbroj: 2109/20-15-01

Dekanovec, 15.09.2015. 

                                                     Potpredsjednica  Općinskog vijeća 

                                                    Općine Dekanovec




               Mišela Božić


   REPUBLIKA HRVATSKA

 MEĐIMURSKA ŽUPANIJA          

    OPĆINA  DEKANOVEC 

    OPĆINSKO VIJEĆE
Na temelju članka 9. stavka 2., članka 14. stavka 1. i članka 41. stavka 1. Zakona o ugostiteljskoj djelatnosti („Narodne novine“ broj 85/15) i članka 31. Statuta Općine Dekanovec („Službeni glasnik Međimurske županije“ broj 6/13) Općinsko vijeće Općine Dekanovec na 13. sjednici održanoj 15.09.2015. godine, donijelo je

O D L U K U
o ugostiteljskoj djelatnosti na području Općine Dekanovec

I. OPĆE ODREDBE

Članak 1.


Ovom Odlukom utvrđuju se uvjeti na pružanje ugostiteljskih usluga na području Općine Dekanovec. 

II. RADNO VRIJEME

Članak 2.


Ugostiteljski objekti iz skupine „Objekti jednostavnih  usluga“ i „Catering objekti“ mogu raditi od 07.00 do 24.00 sati svaki dan.


Radno vrijeme ugostiteljskih objekata na otvorenom prostoru (terase) počinje i završava u vremenu rada ugostiteljskog objekata iz stavka 1. ovog članka.

Članak 3.


Ugostiteljski objekti iz skupine „Restorani“ i „Barovi“ mogu raditi od 06.00 sati do 24.00 sati, osim petkom, subotom i u dane uoči blagdana kada mogu raditi do 02.00 sata. 


Radno vrijeme ugostiteljskih objekata na otvorenom prostoru (terase) počinje i završava u vremenu rada ugostiteljskog objekata iz stavka 1. ovog članka..


Iznimno, na zahtjev ugostitelja, općinski načelnik može za pojedine ugostiteljske objekte iz ovoga članka rješenjem odrediti drugačije radno vrijeme radi organiziranja prigodnih proslava (dočeka Nove godine, svadbi, maturalnih zabava i sličnih događanja).


Pisani zahtjev za produženje radnog vremena podnosi se Jedinstvenom upravnom odjelu Općine Dekanovec najkasnije 3 dana prije održavanja prigodnog događanja.


Za ugostiteljske objekte iz ovoga članka, za vrijeme održavanja manifestacija, sportskih događanja, glazbenih festivala i slično, općinski načelnik može odlukom odrediti drugačije radno vrijeme.


Radno vrijeme ugostiteljskih sadržaja u ugostiteljskim objektima za smještaj ne mora biti istovjetno s radnim vremenom ugostiteljskog objekta, ali u tom je slučaju ugostitelj dužan na vidan način unutar ugostiteljskog objekta istaknuti radno vrijeme pojedinog ugostiteljskog sadržaja i istog se radnog vremena pridržavati.

Članak 4. 


Općinski načelnik može po službenoj dužnosti za pojedine ugostiteljske objekte iz skupine „Restorani“ i „Barovi“ rješenjem najduže za 2 sata odrediti raniji završetak radnog vremena od radnog vremena propisanog člankom 3. ove odluke.


Rješenje se donosi ukoliko se u provedenom postupku utvrdi da je ispunjen jedan od sljedećih uvjeta:
– da je doneseno pravomoćno rješenje nadležnog tijela o remećenju javnog reda i mira u ugostiteljskom objektu odnosno njegovoj neposrednoj blizini,
– da je od strane nadležne inspekcije utvrđeno prekoračenje najviše dopuštene razine buke.

Članak 5.


Radno vrijeme na obiteljskom poljoprivrednom gospodarstvu unutar kojeg se mogu pružati ugostiteljske usluge može biti između 07.00 i 24.00 sata svaki dan.

III. PROSTORI NA KOJIMA MOGU BITI UGOSTITELJSKI OBJEKTI U KIOSKU, NEPOKRETNOM VOZILU I PRIKLJUČNOM VOZILU, ŠATORU, NA KLUPI, KOLICIMA I SLIČNIM NAPRAVAMA

Članak 6.

Ugostiteljski objekti u kiosku, nepokretnom vozilu i priključnom vozilu, šatoru, na klupi, kolicima i sličnim napravama opremljenim za pružanje ugostiteljskih usluga na javnim površinama mogu se postaviti na lokacijama na kojima se održavaju proštenja i ostale prigodne manifestacije u vrijeme njihovog održavanja. 

Ugostiteljske djelatnosti u objektima iz stavka 1. ove Odluke moraju se obavljati uz uvjet osiguranja tehničkih, sanitarnih, zdravstvenih i prometno-sigurnosnih uvjeta, te da se prodajom ne ometa ulaz u druge stambene ili poslovne objekte

Na prostoru u privatnom vlasništvu ugostiteljski objekti iz stavka 1. ovog članka mogu biti uz odobrenje općinskog načelnika Općine Dekanovec.

Prostori iz stavka 1. ovoga članka ne mogu biti na udaljenosti manjoj od 100 m od postojećega ugostiteljskog objekta u građevini, zasebnom dijelu građevine ili poslovnom prostoru u kojem se obavlja ugostiteljska djelatnost, osim u slučaju kada se radi o održavanju manifestacija, sajmova, prigodnih priredbi i slično.

Članak 7.

Ugostitelj može povremeno (za vrijeme trajanja manifestacija, sajmova, prigodnih priredbi i slično) izvan svoga ugostiteljskog objekta pružati ugostiteljske usluge, sukladno već ishođenom rješenju nadležnog ureda, odnosno Ministarstva, uz odobrenje općinskog načelnika Općine Dekanovec.

Sudionici proslava i manifestacija koje u promidžbeno-turističku svrhu organiziraju turističke zajednice i/ili jedinice lokalne samouprave ili drugi organizator uz odobrenje Općine Dekanovec, mogu na tim događanjima pružati ugostiteljske usluge pripremanja i usluživanja jela, pića i napitaka.

Sudionici proslava i manifestacija, pored ugostitelja i obiteljskih poljoprivrednih gospodarstava, mogu biti i pravne osobe, trgovci pojedinci i fizičke osobe – obrtnici, koji nisu ugostitelji, uz obvezu isticanja i pridržavanja istaknutih cijena te izdavanja čitljivog i točnog računa za pruženu uslugu.

IV.  UGOSTITELJSKE USLUGE U DOMAĆINSTVU

Članak 8.

Ugostiteljske usluge u domaćinstvu može pružati fizička osoba – građanin (u daljnjem tekstu: iznajmljivač).

Iznajmljivačem se smatra državljanin Republike Hrvatske te državljani ostalih država članica Europskoga gospodarskog prostora i Švicarske Konfederacije.

Ugostiteljskim uslugama u domaćinstvu u smislu ove odluke smatraju se sljedeće ugostiteljske usluge:

1. smještaja u sobi, apartmanu i kući za odmor, kojih je iznajmljivač vlasnik, do najviše deset soba, odnosno 20 kreveta, u koji broj se ne ubrajaju pomoćni kreveti

2. smještaja u kampu i/ili kamp-odmorištu, organiziranim na zemljištu kojeg je iznajmljivač vlasnik, s ukupno najviše deset smještajnih jedinica, odnosno za 30 gostiju istodobno, u koje se ne ubrajaju djeca u dobi do 12 godina

3. doručka, polupansiona ili punog pansiona gostima kojima iznajmljivač pruža usluge smještaja u sobi, apartmanu i kući za odmor.

Iznajmljivač ugostiteljskih usluga u domaćinstvu smije, neposredno ili putem drugih osoba koje su registrirane za posredovanje u prodaji usluga smještaja, nuditi i prodavati svoje usluge iz stavka 3. ovoga članka izvan svog objekta, na prostorima, na način i pod uvjetima iz članka 6. stavka 1. i 2. ove odluke.

V. PRIJELAZNE I ZAVRŠNE ODREDBE

Članak 9.

Inspekcijski nadzor nad provedbom ove odluke te pojedinačnih akata, uvjeta i načina rada nadziranih pravnih i fizičkih osoba provode nadležni turistički inspektori.

Upravni nadzor nad primjenom ove odluke obavlja ministarstvo nadležno za turizam.

Članak 10.
Danom stupanja na snagu ove Odluke prestaje važiti Odluka o obavljanju ugostiteljske djelatnosti na području Općine Dekanovec („Službeni glasnik Međimurske županije“ broj 4/07).

Članak 11.

Ova Odluka stupa na snagu osmog dana od dana objave u „Službenom glasniku Međimurske županije“.

OPĆINSKO VIJEĆE OPĆINE DEKANOVEC

Klasa: 021-05/15-01/32

Urbroj: 2109/20-15-01

Dekanovec, 15.09.2015. 

                                                     Potpredsjednica  Općinskog vijeća 

                                                    Općine Dekanovec




                Mišela Božić


   REPUBLIKA HRVATSKA

 MEĐIMURSKA ŽUPANIJA          

    OPĆINA  DEKANOVEC 

    OPĆINSKO VIJEĆE
Temeljem članka 24. Zakona o sustavu civilne zaštite („Narodne novine“ broj 82/15) i članka 31. Statuta Općine Dekanovec („Službeni glasnik Međimurske županije“ broj 6/13) Općinsko vijeće Općine Dekanovec na svojoj 13. sjednici održanoj dana 15.09.2015. godine donijelo je 

ODLUKU

o stavljanju van snage Odluke o imenovanju Stožera zaštite i spašavanja Općine Dekanovec

Članak 1.

Stavlja se van snage Odluka o imenovanju Stožera zaštite i spašavanja Općine Dekanovec („Službeni glasnik Međimurske županije“ broj 11/13 ).

Članak 2.

          Ova odluka stupa na snagu osmi dan od dana objave u „Službenom glasniku Međimurske županije“.

OPĆINSKO VIJEĆE OPĆINE DEKANOVEC

Klasa: 021-05/15-01/34

Urbroj: 2109/20-15-01

Dekanovec,15.09.2015. 




                    Potpredsjednica  Općinskog vijeća 

                                                    Općine Dekanovec

                                                  Mišela Božić


   REPUBLIKA HRVATSKA

 MEĐIMURSKA ŽUPANIJA          

    OPĆINA  DEKANOVEC 

    OPĆINSKO VIJEĆE
Na temelju članka 90. i 90.a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12 i 19/13 pročišćeni tekst), članka 2. – 7. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) te članka 31. Statuta Općine Dekanovec („Službeni glasnik Međimurske županije“ broj 6/13) Općinsko vijeće Općine Dekanovec na 13. sjednici održanoj dana 15.09.2015. godine donijelo je

O d l u k u
o pravima i obvezama dužnosnika Općine Dekanovec

Članak 1.

Odlukom o pravima i obvezama dužnosnika Općine Dekanovec (dalje u tekstu: Odluka) uređuju se prava i obveze općinskog načelnika Općine Dekanovec i njegovog zamjenika u obavljanju dužnosti.  

Izrazi koji se koriste u ovoj Odluci, a imaju rodno značenje, koriste se neutralno i odnose se jednako na muški i ženski rod.

Članak 2.

Općinski načelnik Općine Dekanovec i njegov zamjenik obvezni su savjesno i stručno obavljati preuzete dužnosti.

Članak 3.

Općinski načelnik i njegov zamjenik u roku od 8 dana od dana stupanja na dužnost dužni su pisanim putem obavijestiti Jedinstveni upravni odjel Općine Dekanovec o volonterskom ili profesionalnom obavljanju dužnosti.

Propuštanjem roka iz prethodnog stavka smatra se da dužnosnik dužnost obavlja volonterski.

Općinski načelnik i njegov zamjenik u tijeku mandata mogu promijeniti način obavljanja dužnosti dostavom pisane obavijesti o promjeni načina obavljanja dužnosti Jedinstvenom upravnom odjelu Općine Dekanovec.

Novi način obavljanja dužnosti započinje prvog dana sljedećeg mjeseca nakon dostave pisane obavijesti  iz prethodnog stavka.

Članak 4.

Općinski načelnik i njegov zamjenik koji dužnost obavljaju volonterski imaju pravo na naknadu za rad u visini određenoj posebnom odlukom Općinskog vijeća Općine Dekanovec koja se donosi na temelju zakona koji uređuje plaće u lokalnoj i područnoj (regionalnoj) samoupravi. 

Članak 5.


Općinski načelnik i njegov zamjenik koji dužnost obavljaju profesionalno ostvaruju pravo na plaću i druga prava iz rada.

Vrijeme profesionalnog obavljanja dužnosti općinskog načelnika i njegovog zamjenika uračunava im se u staž osiguranja.

Osnovna mjerila za određivanje plaće uređuju se posebnom odlukom o osnovici i koeficijentu plaće općinskog načelnika i njegovog zamjenika Općinskog vijeća Općine Dekanovec koja se donosi na temelju zakona koji uređuje plaće u lokalnoj i područnoj (regionalnoj) samoupravi. 

Općinski načelnik i njegov zamjenik koji dužnost obavljaju profesionalno imaju pravo na naknadu samo sljedećih materijalnih troškova nastalih u vezi s obavljanjem dužnosti:

· troškova prijevoza na posao i sa posla u visini stvarnih izdataka prema cijeni dnevne prijevozne autobusne karte, 

· troškova prijevoza vlastitim automobilom na službenom putovanju u visini neoporezivog iznosa po kilometru utvrđenog pravilnikom o porezu na dohodak kojeg donosi ministar financija,

· troškova smještaja na službenom putovanju u visini stvarnih izdataka, i

· dnevnice za službeno putovanje u visini neoporezivog iznosa utvrđenog pravilnikom o porezu na dohodak kojeg donosi ministar financija.

Za vrijeme privremene spriječenosti u obavljanju dužnosti zbog trudnoće ili bolesti općinski načelnik i njegov zamjenik koji dužnost obavljaju profesionalno ostvaruju prava iz mirovinskog i zdravstvenog osiguranja, sukladno posebnim propisima.

Osim prava na plaću i naknadu materijalnih troškova iz stavka 4. ovog članka općinski načelnik i njegov zamjenik koji dužnost obavljaju profesionalno nemaju pravo na druge vrste naknada koje pripadaju službenicima i namještenicima Jedinstvenog upravnog odjela Općine Dekanovec (plaćeni i neplaćeni dopust, regres, jubilarnu nagradu, otpremninu, dodatke na plaću zbog stupnja obrazovanja i druga prava), određena posebnom odlukom Općinskog vijeća Općine Dekanovec kojom se odlučuje o pravima i obvezama službenika i namještenika Jedinstvenog upravnog odjela Općine Dekanovec.

Općinski načelnik i njegov zamjenik koji dužnost obavljaju profesionalno ne podliježu obvezi prisutnosti na radu u točno određenom radnom vremenu, kao ni obvezi obavještavanja i opravdavanja svog izostanka s rada, za vrijeme kojeg ostvaruju pravo na svoju plaću.

Članak 6.

Ova Odluka stupa na snagu osmoga dana od dana objave u „Službenom glasniku Međimurske županije“.

OPĆINSKO VIJEĆE OPĆINE DEKANOVEC

Klasa: 021-05/15-01/27

Urbroj: 2109/20-15-01

Dekanovec,15.09.2015. 

                                                     Potpredsjednica  Općinskog vijeća 

                                                    Općine Dekanovec




                Mišela Božić


   REPUBLIKA HRVATSKA

 MEĐIMURSKA ŽUPANIJA          

    OPĆINA  DEKANOVEC 

    OPĆINSKO VIJEĆE
           Na temelju članka 31. Statuta Općine Dekanovec ("Službeni glasnik Međimurske županije" br.6/13), Općinsko vijeće Općine Dekanovec na 13. sjednici, održanoj dana 15.09.2015. godine, donijelo je

Z A K L J U Č A K

o prihvaćanju otkaza poslovnog prostora

 i smanjenje cijene najma

Članak 1.


Prihvaća se otkaz dijela poslovnog prostora (bivši frizerski salon) najmoprimca po Ugovoru br. 1/13 o najmu poslovnog prostora u objektu Doma kulture Dekanovec sklopljenog dana 02.08.2013. godine sa firmom Inde j.d.o.o. iz Murskog Središća, a na osnovu zaprimljenog zahtjeva od 08.09.2015. godine.

Članak 2.

Shodno otkazu poslovnog prostora prihvaća se smanjenje cijene mjesečne najamnine i to na 1.500,00 kuna.

Članak 3.

Izmjena Ugovora odnosi se na izmjenu članka 1 i članka 3 osnovnog Ugovora dok sve ostale odredbe i članci Ugovora ostaju nepromijenjeni i važeći.

Osobito se treba poštivati članak 9. osnovnog ugovora koji se odnosi na otkazni rok od 2 mjeseca, te članak 11. kojim je uređeno da je po prestanku najma najmoprimac dužan predati najmodavcu poslovne prostorije u stanju u kojem ih je primio. 

Članak 4.

Ovlašćuje se načelnik Općine Dekanovec za potpisivanje Anex ugovoru.

Članak 5.


Ovaj Zaključak stupa na snagu danom donošenja, a objavljuje se na Oglasnoj ploči Općine Dekanovec.

OPĆINSKO VIJEĆE OPĆINE DEKANOVEC

Klasa: 021-05/15-01/36

Urbroj: 2109/20-15-01

Dekanovec, 15.09.2015. 

                                    Mišela Božić


   REPUBLIKA HRVATSKA

 MEĐIMURSKA ŽUPANIJA          

    OPĆINA  DEKANOVEC 

    OPĆINSKO VIJEĆE
           Na temelju članka 31. Statuta Općine Dekanovec ("Službeni glasnik Međimurske županije" br.6/13), Općinsko vijeće Općine Dekanovec na 13. sjednici, održanoj dana 15.09.2015. godine, donijelo je

O D L U K U

o prihvaćanju istupanja Grada Preloga iz Sporazuma 

o osnivanju JVP Čakovec

Članak 1.


Prihvaća se istupanje Grada Preloga iz Sporazuma o osnivanju Javne vatrogasne postrojbe Čakovec.

Članak 2.

Općina Dekanovec ne prihvaća proporcionalno povećanje suvlasničkog udjela u vlasništvu i financiranju Javne vatrogasne postrojbe Čakovec.

Članak 3.


Ova Odluka stupa na snagu osmog dana od dana objave u «Službenom glasniku Međimurske županije».

OPĆINSKO VIJEĆE OPĆINE DEKANOVEC

Klasa: 021-05/15-01/35

Urbroj: 2109/20-15-01

Dekanovec, 15.09.2015. 

                                                     Potpredsjednica  Općinskog vijeća 

                                                    Općine Dekanovec




                 Mišela Božić


 REPUBLIKA HRVATSKA

 MEĐIMURSKA ŽUPANIJA          

          

OPĆINA DEKANOVEC

      NAČELNIK

F. Andrašeca 41, Dekanovec

Na temelju Zakona o lokalnoj i područnoj (regionalnoj) samoupravi Narodne novine br. 33/01, 60/01, 129/05. 125/08, 36/09, 150/11, 144/12 i 19/13) i članka 45. stavak 1. Statuta Općine Dekanovec («Službeni glasnik Međimurske županije br. 6/13)  podnosim polugodišnje Izvješće o svom radu za razdoblje od 01.01.-30.06.2015. godine, koje sadrži pregled rada i aktivnosti vezanih uz zastupanje Općine Dekanovec, za obavljanje poslova državne uprave prenijetih u djelokrug Općine Dekanovec, poslova iz samoupravnog djelokruga Općine Dekanovec.

IZVJEŠĆE NAČELNIKA OPĆINE DEKANOVEC

za razdoblje od 01.01. - 30.06.2015. godine


I.       UVODNI DIO
 Izvršne poslove obavljao sam sukladno Zakonu o lokalnoj i područnoj (regionalnoj) samoupravi (NN RH 33/01, 60/01, 129/05. 125/08, 36/09, 150/11, 144/12 i 19/13) .

U izvještajnom razdoblju, u okviru svog djelokruga, obavljao sam izvršne poslove iz samoupravnog djelokruga općine koji su mi povjereni zakonom, utvrđivao i izrađivao prijedloge općih akata koje donosi Općinsko vijeće, davao mišljenje o prijedlozima odluka i drugih akata koje Općinskom vijeću upute drugi ovlašteni predlagači, izvršavao i osiguravao izvršavanje općih akata općinskog vijeća, prostornih i urbanističkih planova te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, provodio izvršenje proračuna Općine za 2015.godinu, uz druge prateće akte, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine te obavljao i druge poslove u skladu sa zakonom, statutom Općine i aktima Vijeća.

Radio sam na stvaranju preduvjeta za kvalitetniji, brži gospodarski i društveni razvoj Općine, povećanju standarda i kvalitete osnovnog obrazovanja i predškolskog odgoja te osiguranje potreba stanovništva u oblasti brige o mladima, a posebice visokog školstva te socijalne skrbi, kulture i sporta, uređenju prostora kroz urbanističko planiranje Općine vodeći računa o stvaranju boljih i uspostavi viših ekoloških standarda, izgradnji komunalne infrastrukture, podizanju kvalitete života u Općini i zadovoljavanju potreba građana.

Akti Općinskog vijeća Općine Dekanovec i moji akti, aktualni događaji, obavijesti i informacije iz Općine Dekanovec objavljuju se na oglasnoj ploči Općine Dekanovec, u «Službenom glasniku Međimurske županije», na web stranici Općine,  te u lokalnom tisku.

 II.  ODLUKE NAČELNIKA, PROJEKTI, PLANOVI I AKTIVNOSTI

Smjernice razvoja utvrđene su proračunom Općine za 2015. godinu i pripadajućim programima i planovima te se kroz navedeno razdoblje postupalo prema usvojenim dokumentima.

a) Objekti i komunalna infrastruktura

· Temeljem Odluke o odabiru najpovoljnije ponude za unutarnje uređenje zgrade Općine prihvaća se ponuda firme Kodeks d.o.o. iz Domašinca u iznosu od 29.139,03 kn (u cijenu uračunati PDV)

· Temeljem Odluke o odabiru najpovoljnije ponude za stolarske poslove za unutarnje uređenje zgrade Općine prihvaća se ponuda Stolarije Kovač  iz Domašinca u iznosu od 26.000,00 kn (u cijenu uračunati PDV)

· Ostali radovi na unutarnjem uređenju zgrade Općine (elektroinstalaterski radovi, staklarske i montažerski radovi) iznose 9.986,72 kn

· Na ulazu u zgradu Općine postavljeni inox rukohvat s ispunom u iznosu od 2.325,00 kn

· U cilju završetka programa «Sufinanciranje programa povećanja energetske učinkovitosti obiteljskih kuća» na području Općine Dekanovec, donesena je Odluka o provedbi stručnog nadzora nad izvedenim radovima i ugrađene opreme na području Općine Dekanovec. Za provedbu stručnog nadzora ovlašćuje se firma «K2Art» d.o.o. iz Čakovca za iznos od 19.475,00 kn (u cijenu uračunati PDV)

· Temeljem Odluke o odabiru najpovoljnije ponude za izradu tehničke dokumentacije za projekte energetski učinkovite i ekološke javne rasvjete na području Općine Dekanovec prihvaća se ponuda firme TESLA d.o.o. za iznos od 29.475,60 kn + PDV, što sveukupno iznosi 36.844,50 kn.

b) Prostorno uređenje

· Temeljem Odluke o odabiru ponude za izradu elaborata Izmjena i dopuna Detaljnog plana uređenja «Privredne zone Dekanovec» prihvaća se ponuda firme Arhitekt Atelje d.o.o. iz Čakovca u iznosu od 37.000,00 kn (u cijenu uračunati PDV)

· Doneseno Izvješće o provedbi Plana gospodarenja otpadom na području Općine Dekanovec za 2014. godinu

· Doneseno Izvješće  o stanju provedbe plana unaprjeđenja zaštite od požara na području Općine Dekanovec za 2014. godinu

· Doneseno Izvješće o stanju zaštite od požara na području Općine Dekanovec u 2014. godini

· Doneseni Plan motrenja, čuvanja i ophodnje otvorenog prostora za vrijeme turističke sezone i u predžetvenoj sezoni u 2015. godini u Općini Dekanovec

· Donesena je Odluka o utvrđivanju prijedloga izmjena i dopuna urbanističkog plana uređenja «Južne privredne zone Dekanovec za javnu raspravu

c) Komunalno gospodarstvo

· Javna rasvjeta – u razdoblju od 01.01.-30.06.2015. godine redovito se održava ispravnost rasvjetnih tijela te se radovi izvode prema potrebi

· Održavanje javnih i zelenih površina i trajni nasadi– za izvještajno razdoblje vršilo se održavanje  prema potrebi ovisno o izmjenama godišnjih doba  bez većih poteškoća, prema planovima i potrebama te nastavljeno hortikulturno uređenje

· zemljišta u vlasništvu Općine - vršilo se malčiranje te suzbijanje ambrozije

· Čistoća javnih površina, prometnica, groblja – više puta kroz izvještajno razdoblje  čistile su se  prometnice te redovito servisirale ostale javne površine kao i sanirao  odloženi otpad. Za čišćenje snijega do 30.06.2015. godine isplaćeno je 8.518,75 kuna.

d) Građani i kućanstva, predškolski i školski odgoj

Planirani izdaci i pomoći, građanima i kućanstvima, te predškolskom i školskom odgoju Proračunom za 2015. godinu se polako realiziraju, ovisno o proračunskim sredstvima, a temeljeni su na zahtjevima građana, udruga, zakonskim obvezama i nadasve teškim situacijama pojedinih mještana.

· Temeljem Odluke o odabiru ponude za školski prijevoz učenika Osnovne škole Domašinec osigurani je prijevoz učenika Osnovne škole Domašinec, a s područja Općine Dekanovec. Prijevoz učenika povjereno je autobusnom prijevozniku «RUDI-EXPRESS»d.o.o. iz Mihovljana. Cijena prijevoza po danu iznosi 350,00 k + PDV, što sveukupno iznosi 437,50 kn.

· Temeljem Zaključka o tekućoj donaciji Limenoj glazbi Dekanovec, a na osnovu zamolbe, isplaćeno je 15.000,00 kuna za pokriće notnog  materijala te još dvije donacije u iznosu od 2.000,00 kn i 5.000,00 kn

· Temeljem Zaključka o tekućoj donaciji Područnoj školi Dekanovec, a na osnovu zamolbe, odobrava se tekuća donacija za kupnju stolaca za uređenje blagovaonskog prostora u iznosu od 5.000,00 kuna

· Temeljem Odluke o donaciji DVD-u Dekanovec za kupnju vatrogasnog vozila, a na osnovu zamolbe, odobrava se donacija u iznosu od 130.620,00 kuna

· Temeljem Zaključka o tekućoj donaciji Područnoj školi Dekanovec, a na osnovu zamolbe, odobrava se tekuća donacija za kupnju stolova za uređenje blagovaonskog prostora u iznosu od 1.500,00 kuna

· Temeljem Zaključka o podršci projektu isplaćuje se 1.990,00 kn (bez PDV-a) «IV Nakladništvo» d.o.o. iz Zagreba za brošuru «Nasilje i mladi», te «Media-Plus» Koprivnica u iznosu od 1.000,00 kn (bez PDV-a) za sudjelovanje u projektu Hrabrog telefona «Izazovi suvremenog roditeljstva»

· Za novorođenu djecu roditeljima je isplaćena jednokratna naknada (pomoć) u iznosu od 3.000,00 kuna 

· Dječji vrtić - sufinancirani je boravak djece - 40% sufinanciranja (do 30.06.2015. godine isplaćeno 48.490,72 kn)

· Prijevoz učenika osnovnih i srednjih škola – sufinancirani je autobusni prijevoz (do 30.06.2015. isplaćeno 42.000,00 kn)

· Stipendije  – s 30.06.2015. godine iz Proračuna Općine stipendira se 9 redovnih studenata (isplaćeno 25.800,00 kn)

· Za Javnu vatrogasnu postrojbu Čakovec u izvještajnom razdoblju isplaćeno 5.820,00 kn, te decentralizirana sredstva u iznosu od 3.597,76 kuna

· Za troškove održavanja i organizacije Glazbene večeri kantora Florijana Andrašeca u izvještajnom razdoblju isplaćeno je 33.709,75 kn

· Nogometnom klubu Mladost Dekanovec u razdoblju od 01.01.-30.06.2015. godine doznačeno je 7.464,51 kn

· ŠRD Muri Dekanovec u razdoblju od 01.01.-30.06.2015. godine doznačeno je 2.000,00 kuna

· Za školski projekt «Florijan i ja» izdvojeno je 3.410,00 kn

· Za potrebe Općine kupljeno je projekcijsko platno s projektorom u iznosu od 4.348,10 kn

e) Dugoročni kredit 

Prema Ugovoru o dugoročnom kreditu broj 5110181340 u razdoblju od 01.01.-30.06.2015. plaćeno je  69.060,85 kuna glavnice te kamata u iznosu od 22.628,37 kuna.

f) Ostalo

Općina Dekanovec surađuje sa svim općinama i gradovima  na području Međimurske županije kao i van nje, razmjenjuje iskustva i razvija suradnju na potrebnim područjima  sa svim nadležnim institucijama, županijskim i državnim poduzećima 

III ZAVRŠNO

U prvom polugodištu 2015. godine nastavlja se trend otežanih uvjeta poslovanja u svim sektorima gospodarstva i primjena niz vladinih mjera koji utječu na prihode općine te je realizacija općinskih prihoda sve složenija, a s druge strane niz obaveza spušta se na razine lokalnih proračuna.

Sve je izraženija decentralizacija obaveza, ali i nadalje izostaje popratna decentralizacijska sredstva.

Tijekom prvog polugodišta izvršen je niz radnji potrebnih za redovito funkcioniranje općine, poboljšanje uvjeta življenja svih žitelja kao i održavanja standarda uređenja naselja u što je uključeno i kandidiranje raznih projekata u nadležna ministarstva. 

Općina Dekanovec u spomenutom razdoblju javlja se na raspisane natječaje kod nadležnih ministarstava i fondova:

1.  Ministarstvo regionalnog razvoja i fondova europske unije (18.02.) – zahtjev za iskaz interesa za sufinanciranje projekata u 2015. godini prema Programu održivog razvoja lokalne zajednice :

a) Rekonstrukcija dijela ulice – Prvomajska (nogostup i oborinska odvodnja) (ukupna vrijednost projekta 410.970,88 kn) – nisu odobrena financijska sredstva

2. Ministarstvo graditeljstva i prostornog uređenja (13.03.) – prijava za financiranje projekata za poticanje razvoja komunalnog gospodarstva i komunalnog standarda:

a) Uređenje nerazvrstanih cesta (ukupna vrijednost projekta 70.000,00 kn)

b) izvođenje radova na rješenju oborinske kanalizacije u Murskoj ulici ukupna vrijednost projekta 87.000,00 kn)

c) izgradnja parkirališta uz groblje u Dekanovcu (ukupna vrijednost projekta 105.000,00 kn) – nisu odobrena financijska sredstva

3. Fond za zaštitu okoliša i energetsku učinkovitost – javni poziv za neposredno sufinanciranje izrade projektne dokumentacije projekata energetski učinkovite i ekološke javne i vanjske rasvjete 2015:

a) Javna rasvjeta Općine Dekanovec – modernizacija (održavanje) uporabive građevine (ukupna vrijednost izrade projektne dokumentacije je 36.844,50 kn, odobreno 29.475,60 kn)

4. Hrvatska turistička zajednica – zahtjev za dodjelu potpore za projekte turističkih inicijativa i proizvoda na turistički nerazvijenim područjima:

a) Andrašecov labirint – Aromatični labirint od lavande – inhalatorna šetnica (ukupna vrijednost projekta 64.500,00 kn) 

5. Agencija za plaćanja u poljoprivredi, ribarstvu i ruralnom razvoju – provedba mjere 7.1. Programa ruralnog razvoja za izradu Strateški razvojnih dokumenata

a) Strategija razvoja Općine Dekanovec 

U izvještajnom razdoblju intenzivno se rješavalo na postupku izrade glavnog projekta Izgradnja vatrogasnog doma u Dekanovcu, kako bi se ispoštovali rokovi Ministarstva regionalnog razvoja i fondova Europske unije koji sudjeluje u sufinanciranju iste.

U izvještajnom razdoblju obavljeno je niz sastanaka u cilju razvoja samog naselja Općine Dekanovec.

Uvažavajući situaciju naših mještana, otežane životne i poslovne prilike, tijekom 2015. nismo uvodili nove namete ( direktne ili indirektne). 

U okviru financijskih mogućnosti planiranih Proračunom, u izvještajnom razdoblju, obavljao sam poslove iz svoje nadležnosti na način koji će osigurati uvjete za što kvalitetnije zadovoljavanje lokalnih potreba mještana općine Dekanovec, održati postojeći standard i unaprijediti ga u potrebnim dijelovima naselja.

Sve navedene, kao i brojne nenavedene radnje, provedene su zajedničkim djelovanjem i naporima izvršnog i zakonodavnog tijela, a sve u interesu napretka naše Općine te se zahvaljujem na suradnji.

Klasa: 021-05/15-01/32

Urbroj: 2109/20-15-01

Dekanovec, 04.09.2015. 

                                                                                                             Načelnik

                                                                                                        Ivan Hajdarović

